  Майя Бывальцева Кияса ёросысь Киужъёсъя юртысь кибашлы Нина Уланова но Киясаысь школаын 3-тӥ классын дышетскись Мария Иванова творчествоя «Пушкинлэн выжыкылъёсыз» («Сказки Пушкина») калыккуспо вожвылъяськонын вормизы. Со сярысь ёрос администрацилэн «ВКонтакте» мерлыко вотэсысь бамаз ивортэмын. Кыкназэсты кибашлыосты «Поделка» номинациын пусйизы. Нина Угланова «Сказка о попе и работнике его Балде» выжыкылъя куролэсь композиция кылдытӥз. Мария Иванова вожвылъяськонлы ыжгонлэсь чорыг лэсьтӥз, солы «Сказка о рыбаке и рыбке» мылкыд сётӥз. Вожвылъяськон онлайн амалэн 15-тӥ куартолэзьысен 13-тӥ пӧсьтолэзёзь кык номинациосъя ортчиз: Пушкинлэн выжыкылъёсызъя суред но произведениосызъя киуж. Тодэ вайытом, пӧсьтолэзе Удмуртиын нылашъёслы чеберлыкъя «Чеберинка» йӧскалык вожвылъяськонэ куриськонъёсты кутыны кутскизы.  Тегъёс: Лулчеберет Удмуртия вожвылъяськон Кияса киуж  